L'anarcosendicalismo ye una d'as brancas de l'anarquismo vinclata a lo movimiento obrero a traviés d'o sendicalismo. Ye un metodo d'organización y de luita d'os treballadors a traviés de sendicatos independients d'o poder politico. Ye lo resultato d'a sintesi de l'anarquismo y l'acción sendical revolucionaria. Ye diferent d'atros movimientos anarquistas en que lo suyo ambito d'actuación caracteristico (encara que no exclusivo) ye o mundo d'o treballo, complementando-se con atras organizacions d'ideyolochía parellana t'a consecución d'as fins soniatas.